stanford-oval/wikipedia huggingface dataset:
Energia-ase
Historia > Tesla

Nikola Tesla sanoi kehittäneensä "televoima"-aseen. Tämä ase pystyi "lähettämään keskitettyjä hiukkassäteitä ilman halki tuhoten 10 000 pommikoneen laivueita ja miljoonien armeijoita 250 mailin päästä". Hän tarjosi asetta Yhdysvaltain puolustusministeriölle ja muutamille Euroopan maille tuloksetta. Erilaisia salaliittoteorioita kehiteltiin.
Historia > H. G. Wells

Kirjassaan Maailmojen sota H. G. Wells käytti kuolemansäde-tyyppistä asetta ensi kerran scifissä. Marsilaiset käyttivät "kuumuussädettä", joka muistutti laseria.
Historia > Natsit

Toisen maailmansodan loppuvaiheissa natsi-Saksa luotti yhä enemmän salaisten aseiden tutkimukseen, Wunderwaffeen. Muun energia-asetutkimuksen ohessa natsit kehittelivät ääneen perustuvia aseita.
Historia > "Tähtien sota"

1980-luvulla Ronald Reagan ehdotti puolustusjärjestelmää nimeltään Strategic Defense Initiative, joka lempinimettiin "tähtien sodaksi". Avaruudessa sijaitsevat, mahdollisesti röntgenaaltolaserit olisivat saattaneet pystyä tuhoamaan mannertenvälisiä ohjuksia lennossa. Poliittisen vastustuksen takia suunnitelmaa ei toteutettu.
Aiheesta muualla

Energia-aseet Air Power Australian sivuilla
Ionatron - Energia-aseiden valmistaja (Arkistoitu – Internet Archive)
www.globalresearch.ca linkki videoon, joka näyttää mahdollista käyttöä Irakissa
Wired News (AP)-artikkeli aseistuksesta Irakissa, Active Denial Systemista and Stunstrikesta, Heinäkuun 10., 2005
Ilmatorjuntaan käytettävä laserkanuuna. Prototyyppiaseella on onnistuneesti pudotettu drooneja. Aseella tavoitellaan omasuojaa pieniä ja nopeasti lentäviä kohteita vastaan.
Yhdysvaltalainen PHASR-kivääri (Halting and Stimulation Response rifle) käyttää heikkotehoista laseria kohteen väliaikaiseen sokeuttamiseen.
Yhdysvaltalainen teknikko arvioi Boeing YAL-1 Airborne Laserissa  käytettävien lasereiden keskinäistä vuorovaikutusta.
Boeing YAL-1 Airborne Laser (ABL) asejärjestelmä on megawattiluokan kemiallinen laser (COIL) joka on sijoitettu suuresti muunnellun Boeing 747-400F:n nokkaan. Ase oli tarkoitettu taktisten ballististen ohjusten kuten Scudin torjuntaan niiden laukaisun kiihdytysvaiheessa.
Get Yer Ya-Ya’s Out!

| Get Yer Ya-Ya's Out! The Rolling Stones |
| --- | --- | --- |

Livealbumin tiedot
 Äänitetty : Maryland/New York, Yhdysvallat 26.–28. marraskuuta 1969
 Julkaistu: 4. syyskuuta 1970
 Formaatti: LP, MC, CD, SACD
 Tuottaja(t): The Rolling Stones, Glyn Johns
 Tyylilaji: rock, blues rock
 Kesto: 47.36
 Levy-yhtiö:  Decca Records    London Records
Listasijoitukset
  1. (syyskuu 1970)    2. (21. marraskuuta 1970)    3. (17. lokakuuta 1970)    3. (viikko 37, 1970)    6. (1970)    6. (1970)    Top-10 (1970)    11. (3. lokakuuta 1970)
The Rolling Stonesin muut livealbumit
| Got Live If You Want It! (USA) 1966 | Get Yer Ya-Ya's Out! 1970 | Love You Live 1977 |
Get Yer Ya-Ya's Out! The Rolling Stones in Concert on The Rolling Stonesin syyskuussa 1970 julkaistu livealbumi. Levyn materiaali äänitettiin kahdessa Yhdysvalloissa järjestetyssä konsertissa marraskuussa 1969, juuri ennen Let It Bleed -studioalbumin julkaisua.
Get Yer Ya-Ya's Out! jäi yhtyeen viimeiseksi albumiksi, jonka julkaisi Britanniassa Decca Records.
Kappaleet

Kaikki kappaleet kirjoittaneet Mick Jagger ja Keith Richards, ellei toisin mainita.
A-puoli
Jumpin' Jack Flash – 4.02
Carol – 3.47 (säv. Chuck Berry)
Stray Cat Blues – 3.41
Love in Vain – 4.57 (säv. Robert Johnson)
Midnight Rambler – 9.05
B-puoli
Sympathy for the Devil – 6.42
Live with Me – 3.03
Little Queenie – 4.33 (säv. Chuck Berry)
Honky Tonk Women – 3.35
Street Fighting Man – 4.03
Kokoonpano > The Rolling Stones

Mick Jagger – laulu, huuliharppu
Keith Richards – kitara, taustalaulu
Mick Taylor – kitara
Bill Wyman – basso
Charlie Watts – rummut
Kokoonpano > Vierailijat

Ian Stewart – piano kappaleissa "Carol" ja "Little Queenie".
Kokoonpano > Tuotanto

Glyn Johns – äänitys ja miksaus
Wally Heider Mobile – äänitys
John Kosh, Steve Thomas Accociates – alkuperäinen suunnittelu
David Bailey – kansikuva
Ethan Russell – valokuvat
Arvostelut

Allmusic:  linkki
Béla Las-Torres

| Mitalit> Maa:   Unkari.Miesten uinti. Olympialaiset  | Mitalit> Maa:   Unkari.Miesten uinti. Olympialaiset  | Mitalit> Maa:   Unkari.Miesten uinti. Olympialaiset  | Maa:   Unkari> Miesten uinti. |
| --- | --- | --- | --- |
|  Hopeaa | Lontoo 1908 | 4 × 200 m vapaauintiviesti |  |
Béla von Las-Torres (20. huhtikuuta 1890 Budapest – 13. lokakuuta 1915 Castelnuovo, Italia) oli unkarilainen uimari ja olympiamitalisti. Hän edusti uransa aikana kahta eri budapestilaisseuraa, BEACia ja MTK:ta.
Las-Torres pääsi vuoden 1908 olympialaisissa välieriin saakka 400 metrin vapaauinnissa ja oli mukana maansa hopeaa voittaneessa 4 × 200 metrin viestijoukkueessa. Hän ui viestissä myös Tukholman olympiakisoissa 1912, joissa Unkari putosi alkuerissä. Las-Torres sijoittui Tukholman kisoissa viidenneksi 400 metrin vapaauinnissa ja pääsi 1 500 metrillä finaaliin, jossa hän joutui kuitenkin keskeyttämään.
Georgian yliopisto

| Georgian yliopisto> University of Georgia |
| --- | --- |

Motto:  Et docere et rerum exquirere causas
Perustettu:  27. tammikuuta 1785
Tyyppi:  Julkinen
Säätiön varat:  572,5 miljoonaa dollaria
Henkilökunta:  9 878
Opiskelijoita:  34 667
Sijainti:  Athens, Georgia  Yhdysvallat
Sivusto:  www.uga.edu
Georgian yliopisto (University of Georgia, lyhenne UGA) on vuonna 1785 perustettu julkinen yliopisto Athensissa, Georgian osavaltiossa. Se sijaitsee 60 mailin päässä Atlantan keskustasta itäkoilliseen.
Georgian yliopisto oli koko Yhdysvaltain ensimmäinen osavaltion perustama yliopisto. Ensimmäiset oppilaat valmistuivat koulusta vasta vuonna 1804, 19 vuotta perustamisen jälkeen.
Koulun urheilujoukkueet kilpailevat NCAA:n korkeimmalla divisioontasolla. Näistä tunnetuin on amerikkalaisen jalkapallon joukkue Georgia Bulldogs.
Georgian yliopisto käsittää yhteensä 18 tiedekuntaa ja tarjoaa yli 140 tutkintoon johtavaa koulutushaaraa. Yliopiston pääkampus Athensissa on noin kolmen neliökilometrin ja lähes 400 rakennuksen laajuinen, ja sivukampukset sijaitsevat Tiftonissa ja Griffinissä ja satelliittikampukset Atlantassa ja Lawrencevillessä. Tutkijaresidenssit yliopistolla on Oxfordin yliopistossa, Italian Cortonassa ja Costa Rican Monteverdessä.
Yliopiston 13 kirjastoa käsittävät yhteensä noin 4,7 miljoonaa teosnimikettä.
U.S. News & World Report -lehti sijoitti Georgian yliopiston vuonna 2013 julkaisemassaan ”Best Colleges” -rankinglistassa Yhdysvaltain julkisten yliopistojen sijalle 21.
Tiedekunnat

Franklin College of Arts and Sciences (matemaattis-luonnontieteelliset ja humanistiset aineet, perustettu 1801)
Maatalous- ja ympäristötieteet (1859)
Oikeustiede (1859)
Farmasia (1903)
Metsänhoito ja luonnonvarat (1906)
Kasvatustiede (1908)
Graduate School (ylemmät tutkinnot, 1910)
Liiketaloustiede (1912)
Kotitalous- ja kuluttajatiede (1918)
Journalismi ja joukkoviestintä (1921)
Eläinlääketiede (1946)
Sosiaalityö (1964)
Ympäristö ja muotoilu (2001)
Valtiotieteet (2001)
Julkinen terveydenhoito (2005)
Ekologia (2007)
Terveystieteet (2010)
Tekniikka (2012)
Georgian yliopistossa opiskelleita

Johnny Isakson
Michael Stipe
Kari Uusikylä
Kuvia

Vanhan kampuksen kaariportti
Terry-kauppakorkeakoulu Atlantan Buckheadissa
Psychology Auditorium
Stanford- jalkapallostadion
Russell Library
Aiheesta muualla

Kuvia tai muita tiedostoja aiheesta Georgian yliopisto Wikimedia Commonsissa
Virallinen kotisivu (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:University of Georgia
Käännös suomeksi
CD Puertollano

| CD Puertollano |
| --- | --- |
Koko nimi:  Club Deportivo Puertollano
Perustettu:  1948
Kaupunki:  Puertollano, Kastilia- La Mancha, Espanja
Kenttä:  Francisco Sánchez Menor
– kapasiteetti:  8 000
Sarja:  Segunda División B
Puheenjohtaja:   Fernando Sánchez Mora
Päävalmentaja:   Jacobo Maestre
Infobox OKNimi-testi OK: 
Club Deportivo Puertollano on vuonna 1948 perustettu espanjalainen jalkapalloseura, jonka kotikaupunki on Puertollano. Seuran kotistadion on 8 000 -paikkainen Estadio Francisco Sánchez Menor. Seuran edustusjoukkue pelaa Espanjan kolmanneksi korkeimmalla sarjatasolla Segunda División B:ssä.
Historia

Seura on tunnettu historiansa aikana myös nimillä CF Calvo Sotelo (1948–1988, samannimisen valtionyrityksen mukaan) ja Puertollano Industrial CF (1988–1999), joissa kuvastuu seuran kotikaupungin asema teollisuuskeskuksena. Nimi muutettiin muotoon Unión Deportiva Puertollano seuran yhdistyttyä muutaman muun paikallisseuran kanssa vuonna 1999 ja nykyisekseen vuonna 2010.
Seuran edustusjoukkue on pelannut vaihtelevalla menestyksellä Segunda Divisiónissa (11 kautta), Segunda División B:ssä (11) ja Tercera Divisiónissa (37) eli Espanjan toiseksi, kolmanneksi ja neljänneksi korkeimmalla sarjatasolla. Parhaimmillaan joukkue sijoittui Segundan toiseksi kaudella 1967–1968. Vuosina 1994 ja 2006 Puertollano voitti Copa RFEF:n, joka on Copa del Reyn ulkopuolelle jääneille Segunda B:n ja Terceran joukkueille tarkoitettu cup-kilpailu.
Aiheesta muualla

Wikimedia Commonsissa on kuvia tai muita tiedostoja aiheesta .
Club Deportivo Puertollanon sivusto (espanjaksi)
Born to Make You Happy

| ”Born to Make You Happy” Britney Spears |
| --- | --- | --- |

Singlen tiedot
 Albumilta: …Baby One More Time
 Äänitetty : 1998
 Julkaistu: 6. joulukuuta 1999
 Formaatti: CD
 Tyylilaji: pop
 Kesto: 04.03
 Levy-yhtiö: Jive Records
Britney Spears muut singlet
| ”(You Drive Me) Crazy” 1999 | ”Born to Make You Happy” 1999 | ”From the Bottom of My Broken Heart” 2000 |
Born to make you happy on Britney Spearsin kappale ja neljäs single hänen debyyttialbumiltaan …Baby One More Time. Kappale julkaistiin vuonna 1999.
Listasijoitukset

| Lista (1999) | Paras sijoitus |
| --- | --- |
Austrian Singles Chart: 8
Belgian (Flemish) Singles Chart: 5
Belgian (Wallon) Singles Chart: 4
Dutch Singles Chart: 6
European Hot 100 Singles: 2
German Singles Chart: 3
Finnish Singles Chart: 5
Italian Singles Chart: 9
Norwegian Singles Chart: 3
Swedish Singles Chart: 2
Swiss Singles Chart: 3
Lista (2000): Paras sijoitus
French Singles Chart: 9
Irish Singles Chart: 1
UK Singles Chart: 1
Carl Gustaf Armfelt

Nimi Carl Gustaf Armfelt voi viitata seuraaviin henkilöihin:
Carl Gustav Armfelt vanhempi (1666–1736), ruotsalainen jalkaväenkenraali ja vapaaherra.
Carl Gustav Armfelt nuorempi (1724–1792), edellisen pojanpoika, kenraalimajuri, vapaaherra ja Anjalan liiton johtomies.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Carl Gustaf Armfelt”, voi hakea sivunnimihaulla, laajalla sivunnimihaulla tai tekstihaulla.
Carl Gustaf Bergh

Carl Gustaf Bergh (30. syyskuuta 1816 Sortavala – 23. lokakuuta 1896 Kajaani) oli suomalainen kauppias, maanviljelijä ja valtiopäivämies.
Carl Gustaf Berghin isä oli Gustaf Berg. Carl Gustaf Bergh kävi alkeiskoulun Sortavalassa ja muutaman vuoden kymnaasia Porvoossa, mutta ryhtyi sitten harjoittamaan liiketoimintaa. Hän muutti Kajaaniin 1838, alkaen siellä appensa liikekumppaniksi. Bergh harjoitti sekä tukku- että vähittäiskauppaa, mutta oli samalla raati- ja kunnallismies sekä maanviljelijä. Hän oli kaupungin huomattavimpia porvareita. Bergh oli porvarissäädyssä Kajaanin kaupungin edustaja valtiopäivillä 1863–1864. Valtiopäivillä hän oli talousvaliokunnan varajäsen.
CD Mirandés

Club Deportivo Mirandés on jalkapalloseura, joka tulee Miranda de Ebron kaupungista Kastilia ja Leónin alueelta Espanjasta. Seura perustettiin 3. toukokuuta 1927, ja sen edustusjoukkue pelaa maan toiseksi korkeimmalla sarjatasolla Segunda División:ssa. Seuran kotistadion on 6 000 -paikkainen Estadio Municipal de Anduva.
Mirandés on pelannut suurimman osan historiastaan, yhteensä 50 kautta, Tercera Divisiónissa, joka oli alun perin maan kolmanneksi korkein sarjataso ja vuodesta 1977 alkaen neljänneksi korkein. Seura on saavuttanut Tercerassa lohkovoiton neljästi. Segunda División B:ssä Mirandés teki ensiesiintymisensä sarjan ensimmäisellä kaudella 1977–1978. Kaudella 2011–2012 seura saavutti poikkeuksellista menestystä yltämällä välieriin cup-kilpailu Copa del Reyssä, jossa se pudotti muun muassa korkeimmalla sarjatasolla Primera Divisiónissa pelanneet Villarrealin, Racingin ja Espanyolin. Se oli Figueresin jälkeen vasta toinen näin pitkälle kilpailussa päässyt kolmanneksi korkeimman sarjatason seura. Välierissä Mirandés kärsi kuitenkin selvän 8–3-tappion Athleticille.
Saavutukset

Tercera Divisiónin lohkovoitto: 1988–1989, 2002–2003, 2006–2007, 2007–2008
Aiheesta muualla

Kuvia tai muita tiedostoja aiheesta CD Mirandés Wikimedia Commonsissa
Seuran sivusto (espanjaksi)
Segunda División 2024–2025
Albacete
Almería
Burgos
Cádiz
Cartagena
Castellón
Córdoba
Deportivo La Coruña
Eibar
Elche
Eldense
Granada
Huesca
Levante
Málaga
Mirandés
Oviedo
Racing Ferrol
Racing Santander
Sporting Gijón
Tenerife
Zaragoza
Carl Grundfeldt

Carl Adolf Fredrik Grundfeldt (14. helmikuuta 1820 Vaasa – 17. helmikuuta 1883 Uusikaarlepyy) oli suomalainen kauppias ja liike-, kunnallis- ja valtiopäivämies.
Grundfeldtin äiti oli Fredrika Carolina Boberg ja puoliso Pauline Lybeck. Grundfeldt toimi ensin liikeapulaisena Porvoossa ja konttoristina Helsingissä. Uuteenkaarlepyyhyn hän muutti 1850 ja toimi siellä paitsi kauppiaana, myös laivanvarustajana, harjoittaen tuonti- ja vientikauppaa. Hän oli Ruotsin-Norjan ja Lyypekin varakonsuli, kaupungin raatimies ja Uudenkaarlepyyn edustaja porvarissäädyssä valtiopäivillä  1863–1864 ja 1867. Ensin mainituilla hän oli lakivaliokunnan varajäsen ja jälkimmäisillä laki- ja talousvaliokunnan varajäsen.
Brunegghorn

Brunegghorn
Brunegghorn nähtynä läheltä Sankt Niklausia heinäkuussa 2010
| --- | --- |
Sijainti:  Valais,  Sveitsi
Vuoristo:  Valais'n Alpit
Korkeus merenpinnasta:  3 833 m
Prominenssi:  304  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Brunegghorn on Valais'n Alpeilla, Sveitsin Wallisissa sijaitseva 3 833 metriä korkea vuorenhuippu.
Aiheesta muualla

Kuvia tai muita tiedostoja aiheesta Brunegghorn Wikimedia Commonsissa
Cape Town Stadium

| Cape Town Stadium |
| --- | --- |

Rakennuksen tiedot
Sijainti:  Kapkaupunki, Etelä-Afrikka
Koordinaatit:  33°54′12″S, 18°24′40″E
Avattu:  2009
Kenttä:  Nurmi
Kustannukset:  585,8 miljoonaa euroa
Arkkitehti:  GMP Architects, Louis Karol Architects, Point Architects
Käyttäjät
 Ajax Cape Town 
Katsojakapasiteetti
 55 000 
Lisää rakennusartikkeleitaArkkitehtuurin teemasivulla
Cape Town Stadium on Etelä-Afrikan Kapkaupungissa oleva stadion. Se oli yksi Etelä-Afrikan jalkapallon MM-kisojen stadioneista.
Rakennusvaiheessa se tunnettiin nimellä Green Point Stadium, jota käytettiin myös MM-kisojen aikana. Sen paikalla sijaitsi myös aikaisemmin Green Point Stadium -niminen stadion, joka purettiin vuonna 2007. Vanhalla stadionilla järjestettiin myös konsertteja.
Aiheesta muualla

Kuvia tai muita tiedostoja aiheesta Cape Town Stadium Wikimedia Commonsissa
Jalkapallon maailmanmestaruuskilpailujen 2010 stadionit
Ellis Park Stadium (Kapkaupunki) | Free State Stadium (Bloemfontein) | Green Point Stadium (Kapkaupunki) | Loftus Versfeld Stadium (Pretoria) | Mbombela Stadium (Nelspruit) | 
 Moses Mabhida Stadium (Durban) | Nelson Mandela Bay Stadium (Port Elizabeth) | Peter Mokaba Stadium (Polokwane) | Royal Bafokeng Stadium (Rustenburg) | Soccer City (Johannesburg)
Berliinin valtionkirjasto

| Berliinin valtionkirjasto> Staatsbibliothek zu Berlin |
| --- | --- |
 Unter den Lindenin kirjastotalon julkisivu.
Sijainti:  Berliini, Saksa
Tyyppi:  yleiskirjasto
Perustettu:  1661
Kokoelman koko:  yli 10 miljoonaa kirjaa ja mm. 2,7 miljoonaa mikrofilmiä ja yli miljoona karttaa
Lainauksia vuodessa:  n. 1,2 miljoonaa
Johtaja:  Barbara Schneider-Kempf
Kotisivut
Kulturforumin uusi kirjastorakennus.
Berliinin valtionkirjasto (saks. Staatsbibliothek zu Berlin) on Saksan pääkaupungissa Berliinissä toimiva kirjasto, joka on yksi maailman suurimmista. Se on entinen Preussin kuninkaallinen kirjasto, jota ylläpitää nykyisin Preussin kulttuuriperinnön säätiö (Stiftung Preußischer Kulturbesitz). Kylmän sodan aikana kirjasto jakautui kahtia, minkä peruina sillä on edelleen Berliinissä kaksi toimipistettä: vanha kirjastotalo Unter den Lindenillä (Unter den Linden 8) ja uusi Kulturforumilla (Potsdamer Strasse 33).
Historia ja rakennukset

Kirjaston perusti Brandenburgin vaaliruhtinas Fredrik Vilhelm vuonna 1661, ja se sijaitsi aluksi Berliinin kaupunkilinnan apteekkisiivessä. Kirjaston ensimmäinen oma rakennus oli vuonna 1780 Opernplatzille (nykyinen Bebelplatz) valmistunut vanha kirjastotalo eli Alte Bibliothek. Kirjastoon oli aluksi pääsy vain Preussin hovin jäsenillä ja valikoiduilla oppineilla, mutta Humboldt-yliopiston perustamisen yhteydessä vuonna 1810 se avattiin myös opiskelijoille. Korkeatasoinen kirjasto auttoi yliopistoa kohoamaan Saksan ja Euroopan johtavien joukkoon.
Vanhan kirjastotalon käytyä ahtaaksi rakennettiin vuosina 1903–1914 Ernst von Ihnen suunnittelema uusi kirjastorakennus Unter den Lindenin vastakkaiselle puolelle. Paikalta purettiin barokkityylinen, vuonna 1743 valmistunut Preussin tiede- ja taideakatemian vanha rakennus. Uusbarokkia edustanut monumentaalinen kirjastorakennus täytti kokonaisen korttelin, ja sen suuren lukusalin kupoli oli suurempi kuin Berliinin tuomiokirkossa. Alkuperäinen kupoli ja lukusali tuhoutuivat toisen maailmansodan pommituksissa vuonna 1941. Päätykolmion veistos on kuvanveistäjä Hermann Feuerhahnin tekemä.
Preussin valtionkirjasto oli toiseen maailmansotaan saakka maailman merkittävimpiä kirjastoja. Sodan aikana kirjaston kokoelmia evakuoitiin syksystä 1941 alkaen pommituksilta turvaan luostareihin ja linnoihin eri puolille Saksaa. Sodan jälkeen Saksan itäiselle miehitysvyöhykkeelle jääneet kokoelmat palautettiin alkuperäisiin tiloihinsa Itä-Berliiniin, kun taas läntisen miehitysvyöhykkeen alueella olleista muodostettiin kilpaileva valtionkirjasto Länsi-Berliiniin. Sille valmistui vuosina 1967–1978 Hans Scharounin suunnittelema kirjastorakennus Kulturforumille, aivan Berliinin muurin vierelle. Kokoelmat yhdistettiin Saksojen yhdistymisen jälkeen vuonna 1992 ja jaettiin uudelleen kahden toimipisteen kesken. Nykyisin Unter den Lindenin vanha kirjasto on valtionkirjaston ennen vuotta 1945 ilmestyneen kirjallisuuden tutkimuskirjasto, kun taas Kulturforumin rakennus on sitä uudemman kirjallisuuden lainaus- ja tiedonhakukirjasto. Joitain sodan aikana Saksan valtakunnan itäosiin evakuoituja kokoelmia jäi pysyvästi Puolaan ja entisen Neuvostoliiton maihin, eikä niitä ole palautettu.
Sodassa kärsinyttä Unter den Lindenin kirjastotaloa kunnostettiin eri vaiheissa DDR:n aikana. Pommituksissa raunioitunut lukusali purettiin kokonaan vuonna 1965 ja sen kohdalle rakennettiin kokoelmien varastoimiseen tarkoitettuja torneja. Tornirakennelma ei sopinut yhteen rakennuksen muun ulkonäön kanssa, ja se päätettiin purkaa 2000-luvulla. Arkkitehti HG Merz suunnitteli sen tilalle historiallista ja modernia tyyliä yhdistelevän lasiseinäisen lukusalin. Myös 35-metrinen pääkupoli rakennettiin uudestaan. Rakennustyöt valmistuivat vuonna 2019, mutta koronaviruspandemian vuoksi uudet avajaiset lykkäytyivät tammikuuhun 2021. Kunnostustyöt venyivät kestämään lähes 15 vuotta ja maksamaan 470 miljoonaa euroa. Kirjasto oli sinä aikana toiminnassa, poikkeuksena pandemia-aika. Alkuperäisestä lukusalista on jäljellä suuri seinäkello, joka selvisi vuosien 1941 ja 1944 pommituksista.
Toiminta ja kokoelmat

Kirjasto pyrkii olemaan yleiskirjasto, joka kokoaa tutkimuksen kannalta hyödyllistä kirjallisuutta kaikilta aloilta, kaikista maista ja kaikilla kielillä. Se on nykyään saksankielisen kielialueen tärkein tutkimuskirjasto. Sitä ylläpitää Preussin kulttuuriperinnön säätiö, ja se saa rahoituksensa Saksan valtiolta sekä osavaltioilta. Lainoja tehdään noin 1,2 miljoonaa vuosittain.
Kirjaston kokoelmat käsittävät yli 11 miljoonaa kirjaa, joista yli 200 000 on harvinaisuuksia. Lisäksi kokoelmiin kuuluu yli 13 miljoonan kuvan kuvakokoelmat, 2,7 miljoonaa mikrofilmiä, yli miljoona karttaa ja kartastoa, lähes puoli miljoonaa painettua nuottijulkaisua, yli 320 000 käsin kirjoitettua tekstiä, 180 000 sanomalehden numeroa, 25 000 aikakausjulkaisua tai julkaisusarjaa, yli 42 000 itämaista ja yli 18 000 länsimaista käsikirjoitusta, noin 4 600 inkunaabelia ja yli neljätuhatta tietokantaa. Kokoelmissa on joitain arvokkaita harvinaisuuksia, kuten Ludvig Saksalaisen Psalttari 800-luvulta, Nicolaus Cusanuksen Saksan kartta vuodelta 1491, kappale Gutenbergin Raamattua sekä monien tunnettujen musiikkiteosten alkuperäiskäsikirjoitukset, joukossa Johann Sebastian Bachin Matteus- ja Johannes-passiot ja Ludwig van Beethovenin 5. ja 9. sinfonia. Wolfgang Amadeus Mozartin alkuperäiskäsikirjoitusten kokoelma on maailman laajin. Kokoelmien vanhin käsikirjoitus on Raamatun sananlaskujen kirjan koptilainen koodeksi 200-luvulta, ja vanhin painettu kirja on eräs 700-luvulta peräisin oleva japanilainen buddhalainen teksti.
Aiheesta muualla

Kuvia tai muita tiedostoja aiheesta Berliinin valtionkirjasto Wikimedia Commonsissa
Kirjaston kotisivu (saksaksi)
Blur (videopeli)

| Blur |
| --- | --- |

Kehittäjä:  Bizarre Creations
Julkaisija:  Activision
Jakelija:  Activision Blizzard
Julkaistu:  NA 25. toukokuuta 2010EU 28. toukokuuta 2010JP 22. heinäkuuta 2010
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: E10+  Virheellinen ESRB-arvo PEGI: 7
Alusta:  Microsoft Windows, Xbox 360, PlayStation 3
Jakelumuoto:  Blu-ray, DVD
Lisää peliartikkeleitaVideopelien teemasivulla
Infobox OK  : 
Blur on Bizarre Creationsin kehittämä ja Activisionin julkaisema ajopeli. Peli on julkaistu vuonna 2010 PlayStation 3:lle, Windowsille ja Xbox 360:lle. Pelissä kisataan autoilla ja hyödynnetään radalta poimittuja aseita vastustajien kukistamiseksi.
Vastaanotto

Peli on saanut PC Gamerin arvostelussa arvosanaksi 78%.
Aiheesta muualla

Kuvia tai muita tiedostoja aiheesta Blur (videopeli) Wikimedia Commonsissa
Blur MobyGamesissa (englanniksi)
Viralliset sivut (Arkistoitu – Internet Archive)